
VENDIM
Nr.509, datë 1.7.2020
PËR  HAPJEN E PROCEDURËS SË PRANIMIT NË KATEGORINË E ULËT DHE TË MESME DREJTUESE EDHE PËR KANDIDATË TË TJERË JASHTË SHËRBIMIT CIVIL, PËR VITIN 2020
Në mbështetje të nenit 100 të Kushtetutës dhe të pikës 4, të nenit 26, të ligjit nr.152/2013, “Për nëpunësin civil”, të ndryshuar, me propozimin e Kryeministrit, Këshilli i Ministrave

VENDOSI:

1. Për vitin 2020, procedura e plotësimit të pozicioneve të lira të kategorisë së ulët dhe të mesme drejtuese, për të cilat lëvizja paralele është mbyllur pa fitues, të jetë e hapur edhe për kandidatë të tjerë nga jashtë shërbimit civil, që plotësojnë kushtet dhe kërkesat për vendet e lira. 
2. Numri maksimal i pozicioneve, për të cilat do të përdoret procedura e përcaktuar në pikën 1, të këtij vendimi, është: 
a) 14 pozicione për kategorinë e mesme drejtuese;

b) 30 pozicione për kategorinë e ulët drejtuese. 

3. Pozicionet në të cilat mund të konkurrojnë edhe kandidatë nga jashtë shërbimit civil për nivelin e mesëm drejtues, gjithsej 14, si dhe për nivelin e ulët drejtues, gjithsej 21, përcaktohen në lidhjen nr.1, që i bashkëlidhet këtij vendimi dhe është pjesë përbërëse e tij. 
Ky vendim hyn në fuqi pas botimit në Fletoren Zyrtare.
KRYEMINISTËR
Edi Rama
Lidhja 1

Pozicionet në të cilat mund konkurrojnë edhe kandidatë nga jashtë shërbimit civil

I. Niveli i mesëm drejtues dhe të barazvlefshëm

1. Drejtor në Drejtorinë e të Drejtës së Autorit, në Drejtorinë e Përgjithshme Rregullatore dhe Përputhshmërisë për Kulturën, në Ministrinë e Kulturës- kategoria II-b;

2. Drejtor në Drejtorinë e Integrimit, Koordinimit, të Marrëveshjeve dhe Asistencës, në Drejtorinë e Përgjithshme Rregullatore dhe Përputhshmërisë për Kulturën, në Ministrinë e Kulturës- kategoria II-b;

3. Drejtor në Drejtorinë e Gadishmërisë dhe Koordinimit të Përgjigjes Emergjente, në Agjencinë Kombëtare të Mbrojtjes Civile - kategoria II-b;

4. Drejtor në Drejtorinë e Derregullimit, Lejeve, Licencave dhe Monitorimit, në Drejtorinë e Përgjithshme Rregullatore dhe Përputhshmërisë për Arsimin, Sportin dhe Rininë, në Ministrinë e Arsimit, Sportit dhe Rinisë - kategoria II-b;

5. Drejtor në Drejtorinë e Programeve të Zhvillimit të Shëndetësisë dhe Mbrojtjes Sociale, në Drejtorinë e Përgjithshme të Politikave dhe Zhvillimit të Shëndetësisë dhe Mbrojtjes Sociale, në Ministrinë e Shëndetësisë dhe Mbrojtjes Sociale - kategoria II-b;

6. Drejtori i Përgjithshëm i Drejtorisë së Përgjithshme të Shërbimit të Provës - kategoria II-b;

7. Drejtor i Agjencisë së Mbikëqyrjes së Falimentit - kategoria II-b;

8. Drejtor në Drejtorinë e Financës dhe Shërbimeve Mbështetëse në Avokaturën e Shtetit - kategoria II-b;

9. Drejtor në Drejtorinë për Zbatimin e Projekteve të Bankës Botërore dhe Donatorëve të Tjerë, në Drejtorinë e Përgjithshme të Financimeve dhe Kontraktimeve për Fondet e BE-së, BB-së dhe Donatorëve të Tjerë - kategoria II-b;

10. Drejtor në Drejtorinë e Arkivit të Sistemit, në Drejtorinë e Përgjithshme Ekonomike dhe Shërbimeve Mbështetëse, në Ministrinë e Brendshme - kategoria II-b;

11. Koordinator në Drejtorinë e Politikave dhe Sistemit për Mirëqeverisje, në Njësinë e Politikave për Zhvillim dhe Mirëqeverisje, në Departamentin e Zhvillimit dhe Mirëqeverisjes, në Kryeministri - kategoria II-b;

12. Drejtor i Drejtorisë së Konceptimit dhe Fizibilitetit të Projekteve të Industrisë dhe Energjisë, në Drejtorinë e Përgjithshme të Politikave dhe Zhvillimit të Industrisë dhe Energjisë, në Ministrinë e Infrastrukturës dhe Energjisë - kategoria II-b.

13. Koordinator në Njësinë e Programimit të Akteve Rregullatore dhe RIA, në Departamentin Rregullator dhe të Përputhshmërisë, në Kryeministri - kategoria II-b.

14. Koordinator në Njësinë Ligjore të Koordinimit të Nismave Prioritare dhe të Acquis, në Departamentin Rregullator dhe të Përputhshmërisë, në Kryeministri - kategoria II-b.

II. Niveli i ulët drejtues dhe të barazvlefshëm

1. Përgjegjës i Sektorit të Shërbimeve të Përgjithshme, në Drejtorinë e Mirëadministrimit të Burimeve Njerëzore, Aseteve dhe Shërbimeve, në Ministrinë e Bujqësisë dhe Zhvillimit Rural - kategoria III-a/1;

2. Përgjegjës i Sektorit të Burimeve Njerëzore, në Drejtorinë Juridike dhe Shërbimeve Mbështetëse në Agjencinë për Zhvillimin Bujqësor dhe Rural - kategoria III-a/1;

3. Përgjegjës i Sektorit të Promocionit dhe Komunikimit në Agjencinë për Zhvillimin Bujqësor dhe Rural - kategoria III-a/1;

4. Drejtor në Drejtorinë e Performancës dhe Menaxhimit të Integruar të Zonave Bregdetare, në Agjencinë Kombëtare të Bregdetit - kategoria III-a;

5. Drejtor në Drejtorinë e Financës dhe Shërbimeve Mbështetëse, në Agjencinë Kombëtare të Turizmit - kategoria III-a;

6. Drejtor në Drejtorinë e Vlerësimit të Impaktit dhe Licencimit, në Agjencinë Kombëtare të Mjedisit - kategoria III-a;

7. Përgjegjës i Sektorit të Financës, në Drejtorinë e  Buxhetit dhe Menaxhimit Financiar, në Drejtorinë e Përgjithshme Ekonomike dhe Shërbimeve Mbështetëse, në Ministrinë e Mbrojtjes - kategoria III-a/1;

8. Përgjegjës i Sektorit të Politikave dhe Strategjive të Zhvillimit Shëndetësor, në Drejtorinë e Përgjithshme të Politikave dhe Zhvillimit të Shëndetësise dhe Mbrojtjes Sociale, në Ministrinë e Shëndetësisë dhe Mbrojtjes Sociale -  kategoria III-a;

9. Përgjegjës i Sektorit të Politikave dhe Strategjive të Zhvillimit Farmaceutik, në Drejtorinë e Përgjithshme të Politikave dhe Zhvillimit të Shëndetësisë dhe Mbrojtjes Sociale, në Ministrinë e Shëndetësisë dhe Mbrojtjes Sociale- kategoria III-a;

10. Përgjegjës i Sektorit të Koncensioneve dhe PPP, në Drejtorinë e Koncesioneve, Prokurimeve dhe Partneriteteve, në Drejtorinë e Përgjithshme Ekonomike dhe Shërbimeve Mbështetëse, në Ministrinë e Shëndetësisë dhe Mbrojtjes Sociale- kategoria III-a;

11. Përgjegjës i Sektorit të Financës, në Drejtorinë e Buxhetit dhe Menaxhimit Financiar, në Drejtorinë e Përgjithshme Ekonomike dhe Shërbimeve Mbështetëse, në Ministrinë e Drejtësisë - kategoria III - a/1; 

12. Përgjegjës i Sektorit të Projekteve dhe Monitorimit të Rrjetit Antikorrupsion, në Drejtorinë e Programeve dhe Projekteve në Fushën Antikorrupsion, në Drejtorinë e Përgjithshme të Politikave në Fushën e Drejtësisë dhe Antikorrupsionit, në Ministrinë e Drejtësisë - kategoria III-a;

13. Përgjegjës i Sektorit të Sigurimeve Shoqërore dhe Pagës Minimale, në Drejtorinë e Politikave të Punësimit dhe Aftësimit Profesional, në Drejtorinë e Përgjithshme të Politikave të Zhvillimit Ekonomik dhe Punësimit, në Ministrinë e Financave dhe Ekonomisë - kategoria III-a; 

14. Përgjegjës i Sektorit të Koordinimit të Ofruesve dhe Zbatimit të Programeve të AFP-së, në Drejtorinë e Menaxhimit të Arsimit dhe Formimit Profesional, në Agjencinë Kombëtare të Punësimit dhe Aftësive - kategoria III-a /1;

15. Drejtor në Drejtorinë e Financës dhe Shërbimeve Mbështetëse, në Inspektoratin Shtetëror të Punës dhe Shërbimeve Shoqërore  - kategoria III-a;

16. Përgjegjës i Sektorit të Administrimit të RKGJC, në Drejtorinë e Sistemeve Informatike, në Drejtorinë e Përgjithshme të Gjendjes Civile, në Ministrinë e Brendshme - kategoria III-a;

17. Sekretar i Përgjithshëm në Administratën e Prefektit të Qarkut Kukës - kategoria III-a;

18. Përgjegjës i Sektorit të Zhvillimit dhe Inovacionit të Ujit, në Drejtorinë e Menaxhimit të Performancës, në Agjencinë e Menaxhimit të Burimeve Ujore - kategoria III-a/1;

19. Përgjegjës i Sektorit të Gjuhëve të Rralla, në Drejtorinë e Arkivit Qendror Shtetëror, në Drejtorinë e Përgjithshme të Arkivave - kategoria III-a/1;

20. Përgjegjës i Sektorit të Programeve të Zhvillimit në Fushën e Gazit Natyror, në Drejtorinë e Programeve të Zhvillimit në Fushën e Hidrokarbureve, në Drejtorinë e Përgjithshme të Politikave dhe Zhvillimit të Industrisë dhe Energjisë, në Ministrinë e Infrastrukturës dhe Energjisë - kategoria III-a;

21. Përgjegjës i Sektorit të Politikave Spektrale dhe Zhvillimit Broadband, në Drejtorinë e Politikave dhe Strategjive të Zhvillimit të Telekomunikacionit dhe Postave, në Drejtorinë e Përgjithshme të Politikave dhe Zhvillimit të Infrastrukturës dhe Territorit, në Ministrinë e Infrastrukturës dhe Energjisë - kategoria III-a.


